1259


1259 (MCCLIX) a fost un an obișnuit al calendarului iulian.

Evenimente 

 1 ianuarie: După asasinarea regentului Georgios Mousalon, despotul Mihail al VIII-lea Paleologul se proclamă co-împărat în Imperiul de la Niceea.
 2 februarie: Mongolii pradă Sandomierz, în Polonia.
 12 septembrie: Sclavul Qutuz se proclamă conducător în Egipt, ca urmare a unei lovituri de stat.
16 septembrie: Bătălia de la Cassano (Italia). Trupele ghibelinilor din Italia, comandate de Ezzelino al III-lea da Romano sunt înfrânte de către guelfi.
 4 decembrie: Tratatul de la Paris. Încheiat între regele Ludovic al IX-lea al Franței și regele Henric al III-lea al Angliei; suveranul englez renunță la pretențiile asupra unor teritorii din nordul Franței (Normandia, Touraine, Anjou, Maine, Poitou), iar cel francez la sprijinirea rebelilor englezi.

Nedatate 
 aprilie-mai: Principele Jaromar al II-lea din Rügen debarcă în Danemarca și jefuiește Copenhaga.
 august: Papa Alexandru al IV-lea aprobă funcționarea Sorbonei.
 septembrie: Bătălia de la Pelagonia. Imperiul de Niceea înfrânge forțele Principatului de Ahaia, aliate cu cele ale despotului Epirului Mihail al II-lea Angelos; Guillaume al II-lea de Villehardouin cade prizonier și este nevoit să îi cedeze lui Mihail Paleolog principalele fortărețe din Peloponez.
 septembrie: Hulagu-han pornește din Iran o campanie asupra Siriei.
 Apariția sectei flagelanților, la Pérouse, ai cărei aderenți se flagelau în public.
 Frontiera dintre Imperiul mongol și Imperiul chinez Song este fixată pe fluviul Yangtze.
 Fondarea regatului Lannathai, în nordul Thailandei, de către Mengrai.
Genovezul Benedetto Zaccaria primește de la Mihail Paleolog regiunea Foceei, obținând monopolul asupra comerțului cu alaun.
 Ghibelinul Ezzelino da Romano este înfrânt la Cassano d'Adda de către guelfii conduși de Azzo al II-lea d'Este, podestà de Ferrara.
 Nogai-han conduce al doilea atac al Hoardei de Aur asupra Lituaniei și Poloniei; Cracovia este incendiată; regele Boleslav al V-lea este silit să caute refugiu. (Vezi și A doua invazie mongolă în Polonia).
 Orașele germane Lübeck, Wismar, Stralsund și Rostock încheie un pact împotriva piraților din Marea Baltică, care va sta la baza Ligii hanseatice.
 Prima atestare documentară a localității Sorușa (azi Mălădia), județul Sălaj.
 Regatul Goryeo (Koryo) din Coreea se predă în fața invadatorilor mongoli.
 Revoltă în Novgorod împotriva stăpânitorilor mongoli.

Arte, Știință, Literatură și Filosofie 

 octombrie: Buonaventura începe redactarea lucrării Călătoria sufletului către Dumnezeu.
 Se realizează faimoasele fresce din biserica Boiana (Bulgaria),  (astăzi făcând parte din patrimoniul UNESCO).
 Toma de Aquino este chemat la Roma de către papa Alexandru al IV-lea, devenind consilier și maestru al curții papale.

Nașteri 

25 martie: Andronic al II-lea Paleologul, viitor împărat al Bizanțului (d. 1332)
 Dimitrie al II-lea, viitor rege al Georgiei (d. (1289)
 Ioan al II-lea, viitor rege al Ierusalimului (d. 1285)
Pietro Cavallini, pictor italian (d. (1330)
 Ubertino da Casale, predicator și teolog italian (d. 1330)

Decese 

 29 mai: Christopher I, rege al Danemarcei (n. 1219)
 11 august: Munke-han, împărat al mongolilor (n. ?)
 Ezzelino da Romano, condottier ghibelin (n. 1194)
 Matei de Paris, monah și cronicar englez (n. ?)
 Toma al II-lea, conte de Savoia (n. ?)

Înscăunări 

 29 mai: Erik al V-lea Glipping, rege al Danemarcei (până în 1286).

Vezi și 
 Listă de conducători de stat din 1259

1259